АҞӘА, цәыббра 16 – Sputnik. Цәыббра 17 рзы Аҟәа ахәҭак ӡыда иаанхоит ҳәа аанацҳауеит Амуниципалтә унитартә наплакы "Аӡыканал".
"Аӡыҭгага станциа №4 аҵакыраҿы (Гәымсҭа) иҟоу аӡымҩангага аремонт ахьымҩаԥысуа инадҳәаланы цәыббра 17 асааҭ 00:00 -18:00 рзы аӡы аанкылахоит Араион ҿыц, Ажәытә ҳабла, Ешба имҩа, авокзал, Адыгаа рымҩа, ВИЕМ, ақалақь агәы хыхьтәи аихагылақәа рҿы", - аҳәоит адырраҭараҿы.
"Аӡыканал" аҭамзаара шьҭанаҵоит ауааԥсыра ӡыла реиқәыршәара аиԥҟьаразы.